วิธีการเดินทาง ขับรถเลี้ยวเข้าทางประตูหน้าม.บูรพาไปออกประตูหลัง จากนั้นเลี้ยวขวาเพื่อจะไปทางลงหาด ขับไปเรื่อยๆจะเจอทาง 3 แยก ให้ไปทางซ้ายแล้วขับตรงไปยาวๆ จะเห็นป้ายร้านด้านซ้ายมือ ขับเลยไปหน่อยจะเจอที่จอดรถเป็นลานกว้างๆธรรมดา จอดรถตรงนั้นแล้วเดินย้อนกลับมาเข้าร้านค่ะ

นึกจะทานอาหารทะเลอร่อยๆราคาไม่แพงก็จะนึกถึงร้านนี้เป็นอันดับต้นๆเลยค่ะ เป็นร้านที่ดังในบางแสน(เพื่อนบอกมาอย่างนั้น) มีที่นั่งมากมายในร้าน ตกแต่งไม่หรูหรา ออกแนวบ้านๆ ร้านสะอาด ทำอาหารไวดี

เมนูที่ไปแล้วแนะนำให้สั่งเลยคือปลาอินทรีทอดราดน้ำปลาค่ะ ไปทานมากี่รอบก็ต้องสั่งเมนูนี้ อร่อยมากๆ ปกติไปร้านไหนๆจะชอบสั่งแต่ปลากะพงทอดราดน้ำปลาตลอด แต่ร้านนี้ต้องยอกให้ปลาอินทรี

มีทั้งแบบกับข้าวและอาหารจานเดียว ราคาไม่แพงเลย 

ที่ร้านทำอาหารแบบไม่งกวัตถุดิบเลยค่ะ อย่างมื้อนี้ที่ลงรูป ทานกุ้งไปเยอะมากๆ ข้าวผัดรวมมิตรก็เยอะ แกงส้มก็เยอะ เปรี้ยวหวานก็เยอะ กุ้งเนื้อแน่นๆสดๆทุกตัวเลยค่ะ


 